Brbinj

Brbinj je naselje u istoimenoj uvali na sjeveroistočnoj obali Dugog otoka, 12 km južno od Božave. Gospodarska je osnova poljodjelstvo i ribarstvo. Sjeverni dio uvale zaštićen je od svih vjetrova, a vanjski je izložen buri. U uvalu mogu uploviti manje jahte. Naselje okruženo borovima i maslinicima. Svakodnevna trajektna linija Zadar-Brbinj te sezonsko pristajanje dužobalnih trajekata na liniji Rijeka-Split-Grčka i Zadar-Ancona. Župna crkva sv. Kuzme i Damjana prvi put se spominje 1195. Na njoj je 1435.-1442. radio zadarski graditelj Petar Franić-Hacuc.